Üks kõige ebameeldivam töö on kristalliseerunud mee pakendamine. Kui hoiad mett jahedas ruumis, siis on see kivikõva. Ruumi temperatuur on püsivalt +5 kraadi kandis. Kõva mee pakendamine on peaaegu võimatu,  tohutult ajakulukas kindlasti. Kuidagi on vaja mett soojendada nii palju, et see muutuks pehmemaks. Olengi viimased aastad kasutanud mee soojendamiseks saunalava. Päris palju mesinikud kasutavad seda. Õhtul paned leige sauna lavale meenõu ja hommikuks on mesi nii palju pehmem, et seda saab hakata pakendama. Vahepeal oli mõte ehitada endale soojendus kapp, aga mul ei ole selle jaoks praegu ruumi. Nii tulebki kasutada käepärasemaid võtteid ja näha rohkem vaeva mee pakendamisel.